**Нодавлат умумий ўрта таълим ташкилотини қуриш учун фойда солиғи имтиёзи берилади**

Ўзбекистон Республикаси Президентининг «Нодавлат умумий ўрта таълим ташкилотлари тармоғини кенгайтириш ва ушбу жараёнга тадбиркорлик субъектларини жалб қилиш имкониятларини ошириш чора-тадбирлари тўғрисида»ги қарори қабул қилинди. ПҚ-49 31.01.2024 (https://lex.uz/pdfs/6785346)

Ҳужжатга кўра, 2030 йил 1 январга қадар –

юридик шахсларга ўз маблағлари ҳисобидан нодавлат умумий ўрта таълим ташкилотлари биноларини қуриш билан боғлиқ бўлган харажатларнинг фойда солиғини ҳисоблашда 2 йил давомида тенг улушларда чегириб ташлаш ҳуқуқи берилади.

Бунда, нодавлат умумий ўрта таълим ташкилоти томонидан ижтимоий ҳимояга муҳтож оилаларнинг фарзандларини бепул ўқишга қабул қилиш бўйича лицензия талаблари бажарилмаган тақдирда, чегириб қолинган фойда солиғи суммаси Давлат буджетига қайтарилади.